als_Latn dik_Latn sag_Latn
Ajo jo vetëm që ka stonuar në zë, e nuk ka arritur dot të përshtatet me orkestrën, por ka harruar dhe vargjet e këngëve të saj, me të cilat është prezantuar dhjetëra herë pothuaj në të gjitha koncertet ku ka qenë e ftuar gjatë verës. Pavarësisht se është cilësuar si një këngëtare e mirë, në fakt publiku nuk e kishte provuar ndonjëherë zërin e saj “live”. Dhe “Ja sheshi, Ja mejdani”, tek “ E Diell”, ku Orindën me sytë e kristaltë e tradhtoi zëri i saj.
Orinda është një nga këngëtaret e listës së përzgjedhur nga organizatorët, të cilët e kanë formatuar në atë mënyrë programin “E diell” që të ftojnë këngëtarët e vërtetë, që mund t’i dalin dhe të pëlqehen. Mesa duket Orinda nuk e ka pandehur që mund të dështonte, por ky mbase një mësim i mirë për t’u përgatitur më mirë një herë tjetër, dhe për ta menduar më shumë se dy herë një ftesë për të kënduar “live” në ekran. Të kënduarit “live” shpesh është konsideruar një tabu për shumë këngëtarë të rinj në Shqipëri, që e kanë nisur karrierën e tyre direkt nga një studio muzikore, ku ka dhjetëra mënyra për përpunimin e zërave. Megjithatë Orinda i ka kaluar disa prova, ka konkurruar në festivale e ka marrë çmime dhe tashmë është këngëtare pavarësisht një eksperience të hidhur si kjo e fundit.
PanoramaPlus
als_Latn als_Latn vec_Latn